**ИНСТРУКТАЖ**

На педагогическия персонал, за превенция на агресията и засилване на сигурността в образователните институции и начин на взаимодействие с медицинското лице в случай на инцидент в детската градина

**І. Действия на учителя за превенция на насилието и тормоза в ДГ.**

1. Разпознаване на тормоза от страна на учителя

За предотвратяване на ситуация на насилие или тормоз учителят е длъжен да:

 1.1. Ограничава или елиминира предпоставките и рисковите фактори допринасящи за насилието;

 1.2. Осъществява разяснителни действия, свързани с насилието и тормоза чрез образователното съдържание по направления.

**ІІ. Действия на учителя за интервенция на насилието и тормоза в ДГ.**

2. При констатиране на физически тормоз изразяващ се в **леко удряне, бутане, щипване, драскане, дърпане за коса, хапане, подритване, замърсяване или разрушаване на нечия собственост от страна на дете спрямо друго дете**, учителят е длъжен:

* 1. Да прекрати ситуацията на тормоз;
	2. Да раздели децата и да прекрати физическия контакт между тях незабавно;
	3. Да не разпитва веднага децата за случилото се;
	4. Да насочи вниманието си към децата свидетели на тормоза, към средата, а не към участниците в ситуацията на насилие;
	5. На по-късен етап да проведе индивидуален разговор с децата –участници за изясняване на ситуацията и причината за тормоз;
	6. Да отправи ясно послание към провиненото дете за нетолериране на таково поведение;
	7. Детето което е било обект на тормоз трябва да почувства доверие и сигурност за споделяне на причината с цел насилието да не се повтори;
	8. Да уведоми родителите на децата- участници в инцидента като спазва правилата на конфиденциалност;
1. ­­­При констатирани леки, средни или тежки телесни повреди по време на инцидента учителят е длъжен:
	1. Да окаже незабавно първа долекарска помощ на пострадалото дете;
	2. Да се свърже с медицинското лице обслужващо ДГ за съдействие и консултация;
	3. В случай на тежка телесна повреда да се двърже с тел .112 за спешна помощ;
	4. При необходимост от транспортиране на детето до спешния медицински център го придружава, а децата от групата се поемат от помощник-възпитателя;
	5. Да уведоми по телефона личния лекар на детето за състоянието му и предприетите действия;
2. При констатиране на вербален тормоз /**подмятане, унижения, подигравки, заплахи, обиди, нецензурни коментари/** психичен тормоз /**подмятане, подиграване, закачане, омаловажаване, заплахи, изнудване, повреждане на имущество, кражба и хвърляне на вещи, заплашителни погледи, неприятелско следене**/, социален тормоз / **избягване, игнориране, изключване от дейността, одумване и разпространение на злобни слухове, натиск върху другите да не влизат в приятелски отношения с децата, обект на тормоз, изолиране**/ учителят е длъжен:
	1. Да прекрати незабавно ситуацията на тормоз;
	2. Да раздели децата незабавно;
	3. Да проведе индивидуален разговор с децата за изясняване на ситуацията и причината за тормоз;
	4. Да отправи ясно послание към провиненото дете за нетолериране на таково поведение;
	5. Детето което е било обект на вербален тормоз трябва да почувства доверие и сигурност за споделяне на причината с цел насилието да не се повтори;
	6. Да уведоми родителите на децата- участници в инцидента като спазва правилата на конфиденциалност;
3. При констатиране на сексуален тормоз / **показване на неприлични жестове и действия,вербален тормоз със сексуално съдържание,/**учителят е длъжен:
	1. Да уведоми директора на детската градина
	2. Да проведе индивидуален разговор с децата за изясняване на ситуацията и причината за тормоз;
	3. Детето което е било обект на сексуален тормоз трябва да почувства доверие и сигурност за споделяне на причината с цел насилието да не се повтори;
	4. Да уведоми родителите на децата- участници в инцидента като спазва правилата на конфиденциалност;

Директор :

 Ш. Бекир